Diari Oficial de la Generalitat Valenciana


Sumari del DOGV 2910, del 16-01-1997 (1997/810738)

RESOLUCIÓ de 25 de novembre de 1996, de la Conselleria de Sanitat i Consum, per la qual es convoca un curs regular per a la formació d'infermeres i infermers d'empresa a la Comunitat Valenciana.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2910

Data del DOGV
:   16-01-1997

Secció del DOGV
:   ALTRES DISPOSICIONS

Número del document
:   1997/810738


Data del document
:   25-11-1996

Organisme emissor
:   Conselleria de Sanitat i Consum

Tipus de document
:   Resolució

RESOLUCIÓ de 25 de novembre de 1996, de la Conselleria de Sanitat i Consum, per la qual es convoca un curs regular per a la formació d'infermeres i infermers d'empresa a la Comunitat Valenciana.  
D'acord amb la Resolució de 22 de setembre de 1995, de la Direcció General de l'Institut Nacional de la Salut i en virtut del Reial Decret 1.612/1987, de 27 de novembre, sobre traspàs a la Comunitat Valenciana de les funcions i els serveis de l'Institut Nacional de la Salut, aquesta Conselleria de Sanitat i Consum, d'acord amb les facultats que li han sigut conferides, ha resolt convocar el curs regular d'infermeres i infermers d'empresa 1996-1997, d'acord amb les següents:   
Bases  
1. Normes generals  
1.1 Es convoca un curs regular d'infermeres i infermers d'empresa de 300 hores lectives, que es farà a Alacant. El nombre de places convocades és de 30 i es cobriran per concurs de mèrits si el nombre de sol·licituds excedeix la xifra esmentada.  
1.2 Si no hi ha prou demanda, la Conselleria de Sanitat i Consum podrà cancel·lar la realització d'aquest curs.  
1.3 Els mèrits valorables en el concurs que s'esmenta en l'apartat 1.1, així com la documentació acreditativa necessària perquè siguen valorats aquests mèrits, seran els que s'estableixen en el barem que figura en la base 4 d'aquesta convocatòria.  
No es valoraran els mèrits que no s'acrediten degudament, tal com determina la base 4 de la convocatòria.  
1.5 La presentació de documentació acreditativa dels mèrits al·legats distinta a la requerida o el fet de no presentar-la produirà la no valoració dels mèrits corresponents, però no serà causa d'exclusió de l'aspirant per a participar en el procés de selecció.  
1.6 La documentació acreditativa dels mèrits valorables serà presentada juntament amb la sol·licitud en el termini establit en la base 3.  
2. Requisits  
2.1 Serà requisit comú per a tots els aspirants estar en possessió del títol de diplomat en Infermeria o ajudant tècnic sanitari o practicant o infermer.  
2.2 Els sol·licitants de les places de nacionalitat espanyola, o els nacionals d'altres països de la Unió Europea acreditaran la seua nacionalitat mitjançant la presentació de còpia compulsada del document nacional d'identitat o el que el substituïsca reglamentàriament.  
2.3 El requisit establit en l'apartat 2.1 i els mèrits al·legats segons el barem de l'apartat 4 s'acreditaran mitjançant la presentació del títol original o una fotocòpia legalitzada davant notari o compulsada pels serveis oficials de la Conselleria de Sanitat i Consum o de l'Institut Nacional de la Salut.  
2.4 Els requisits establits en els apartats 2.1 i 2.2 s'hauran de complir en el moment de finalitzar el termini de presentació d'instàncies.  
3. Sol·licituds  
3.1 La sol·licitud per a prendre part en el curs s'ajustarà al model oficial, que figura en l'annex I d'aquesta convocatòria.  
3.2 Juntament amb la sol·licitud, els aspirants presentaran l'autovaloració de mèrits per part del sol·licitant, segons l'annex II, i la documentació que acredite el compliment dels requisits especificats en la base 2, així com la documentació acreditativa dels mèrits aportats que se cita en el paràgraf 1.3.   
Les sol·licituds aniran adreçades a la Coordinació de l'Institut Valencià d'Estudis en Salut Pública, carrer de Juan de Garay, 21, 46217 València. Es podran presentar en l'Institut Valencià d'Estudis en Salut Pública (IVESP), en les direccions territorials de la Conselleria de Sanitat i Consum o en la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3.4 El termini de presentació de sol·licituds serà de 15 dies hàbils, comptadors des de l'endemà de la publicació d'aquesta resolució en el Diari Oficial de la Generalitat Valenciana.  
3.5 Acabat el termini de presentació d'instàncies, la Coordinació de l'IVESP publicarà la llista de sol·licituds admeses i excloses, amb indicació de les causes d'exclusió.  
3.6 Les llistes que se citen en l'apartat 3.5 es publicaran als taulers d'anuncis de l'IVESP i de les tres direccions territorials de la Conselleria de Sanitat i Consum.  
3.7 Els aspirants exclosos disposaran d'un termini de 10 dies, comptadors des de l'endemà de la publicació de les llistes, per a esmenar el defecte que n'haja motivat l'exclusió.  
4. Barem de mèrits  
La valoració dels mèrits acadèmics i professionals aportats per l'aspirant es farà estrictament d'acord amb el barem següent:   
4.1 Mèrits acadèmics:  
Qualificació per assignatura Puntuació  
Excel·lent amb matrícula d'honor 2.00  
Excel·lent 1.00  
Notable 0.50  
Es valorarà la nota mitjana de l'expedient acadèmic; per a l'obtenció d'aquesta no es tindran en compte les qualificacions obtingudes en les assignatures de religió, moral professional, deontologia i ètica, educació física, formació política, ensenyança de la llar i idiomes.  
Aquests mèrits s'han d'acreditar mitjançant certificació acadèmica oficial original o fotocòpia degudament legalitzada o compulsada, segons com s'indica en l'apartat 2.3.  
4.2 Mèrits professionals en salut laboral:  
4.2.1 Cursos de salut laboral: només es valoraran els desenvolupats en la Conselleria de Sanitat i Consum i els organismes dependents, la Conselleria de Treball i Afers Socials, l'Escola Nacional de Medicina del Treball, l'Institut Nacional de Seguretat i Higiene en el Treball, les escoles professionals de medicina del treball de la universitat, l'Escola Nacional de Sanitat i Universitats Públiques. Es valoraran també els cursos realitzats sobre temes que puguen considerar-se com disciplines relacionades amb la salut laboral: toxicologia, epidemiologia, medicina preventiva, salut pública i qualsevol altre que així es considere a judici de la comissió de selecció.  
 Puntuació  
Cada crèdit (10 hores lectives   
acreditades per diploma o certificat) 0.20  
Màxim: 2 punts  
4.2.2 Treballs científics en salut laboral: només es valoraran els treballs científics sobre salut laboral publicats en revistes científiques, espanyoles o estrangeres; així com les comunicacions sobre salut laboral acceptades i presentades en congressos nacionals o internacionals. Per a la valoració hauran de presentar-se separates o fotocòpies legalitzades o compulsades dels treballs ja publicats. Es concedirà una puntuació de 0 a 1 punt per treball presentat segons la qualitat d'aquest i la revista o congrés en els quals es publicà a criteri de la comissió de selecció.  
Màxim: 3 punts  
4.2.3 Serveis de salut laboral prestats com a ATS d'empresa, amb autorització de nomenament de l'OSME, o com a ATS -diplomat d'Infermeria en serveis de medicina preventiva de les mútues d'accidents de treball i malalties professionals de la Seguretat Social o com a tècnic mitjà de Salut Laboral de la Conselleria de Sanitat i Consum.  
Es valoraran els serveis prestats en seveis mèdics d'empresa, o en activitats de prevenció de les mútues d'accidents de treball i malalties professionals amb caràcter interí o eventual o contractat. Aquests serveis s'acreditaran amb certificat oficial expedit pel director general de Salut Pública, o amb certificat oficial dels serveis mèdics d'empresa (OSME) en la qual conste de forma expressa els anteriors requisits, o amb la demostració d'un vincle laboral fefaent (TC2, nòmina oficial, etc.) la validesa dels quals la determinarà la comissió de selecció corresponent segons els casos.  
 Puntuació  
Cada mes treballat 0.10  
Màxim: 4 punts  
5. Comissió de selecció  
5.1 La selecció d'aspirants d'acord amb el barem indicat en la base 4, la realitzarà una comissió de selecció nomenada per resolució del director general de Salut Pública, presidida pel coordinador de l'IVESP o persona en qui delegue. Com a vocals actuaran dos representants de la Direcció General de Salut Pública i dos professors del curs, pertanyents a la Conselleria de Sanitat i Consum. D'aquests últims, un farà de coordinador del curs i l'altre de secretari. Cada membre de la comissió de selecció tindrà un suplent.  
5.2 Els membres de les comissions de selecció hauran d'abstenir-se d'intervenir, i ho notificaran a l'autoritat convocant, quan en ells concórreguen circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Igualment, els aspirants podran recusar els membres de la comissió quan hi concórreguen les circumstàncies previstes en l'article 29 del mateix text legal.  
5.3 Les comissions es constituiran amb la convocatòria prèvia del president, i es requerirà la presència del president i del secretari o, si escau, dels qui els substituïsquen, i la de la meitat, com a mínim, dels seus membres.  
5.4 Les comissions de selecció, a l'efecte d'indemnització per raó de servei, tindran la consideració de tribunals de la categoria segona.  
6. Procés de selecció  
6.1 Una vegada acabat el termini de presentació d'instàncies la comissió de selecció en farà la valoració segons el barem de la base 4. Si hi ha un possible empat, tindrà prioritat l'aspirant que tinga major puntuació en l'apartat 4.2 del barem «Mèrits professionals en salut laboral», en primer lloc, i si encara n'hi ha, l'aspirant de més edat.  
6.2 Després del procés de valoració la comissió de selecció elaborarà una llista provisional d'admesos per ordre correlatiu en funció de la puntuació obtinguda per cada un d'ells.  
6.3 La llista provisional es publicarà en els taulers d'anuncis de l'IVESP i les tres direccions territorials de la Conselleria de Sanitat i Consum.  
6.4 Contra les llistes provisionals les persones interessades podran presentar reclamacions en el termini de 10 dies hàbils, comptadors des de l'endemà de l'exposició pública, que es dirigiran a la Coordinació de l'IVESP, carrer de Juan de Garay, número 21, 46386 València.   
6.5 Una vegada acabat el termini de reclamacions i tenint en compte les resolucions recaigudes en aquestes, s'aprovaran les llistes definitives d'admesos al curs, a les quals es donarà la mateixa publicitat que a les llistes provisionals.  
6.6 Contra la llista definitiva d'admesos les persones interessades podran interposar un recurs ordinari davant el conseller de Sanitat i Consum d'acord amb l'article 107 i 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
7. Matrícula  
7.1 Els alumnes seleccionats hauran de formalitzar la matrícula del curs en el termini de 10 dies hàbils comptadors des de la publicació de la llista definitiva d'admesos i pagar en el mateix termini l'import de la matrícula del curs, que és de 119.990 pessetes, que s'ingressarà en qualsevol de les entitats bancàries que figuren en l'imprés normalitzat de matrícula que facilitarà l'administració de l'Institut.  
7.2 El resguard corresponent a la formalització de la matrícula es presentarà en la secretaria de l'IVESP dins del termini de la matrícula, perquè aquesta secretaria en tinga constància.  
7.3 El fet de no presentar el resguard de matrícula significarà l'exclusió de l'alumne del curs, i s'admetrà l'alumne següent per ordre correlatiu de puntuació segons el barem de la base 4.  
8. Obtenció del diploma  
8.1 El curs regular d'infermeres i infermers d'empresa, es durà a terme per mitjà d'ensenyaments teòrics i pràctics de 300 hores lectives.  
8.2 Els alumnes matriculats estaran obligats a assistir a les classes teòriques i pràctiques. Un nombre de faltes superior al 10% donarà lloc a la pèrdua de tots els drets de l'alumne, import de matrícula inclòs.  
8.3 El nombre i tipus de proves que hauran de superar els alumnes per a l'obtenció del diploma d'aptitud seran determinades conjuntament per l'IVESP i l'Escola Nacional de Medicina del Treball.  
9. Norma final  
El coordinador de l'IVESP queda facultat per a resoldre totes les qüestions que es puguen plantejar sobre la interpretació d'aquesta resolució.  
València, 25 de novembre de 1996.- El conseller de Sanitat i Consum: Joaquín Farnós Gauchía.  
ANNEX I  
Instància de sol·licitud per al Curs Regular per a la Formació d'Infermers i Infermeres d'Empresa  
(Nom) \_, de nacionalitat \_, nascut/uda el ..., natural de ..., província de ..., que viu a \_, província de ..., carrer ..., núm. \_, districte postal \_, telèfon \_, DNI \_, en possessió del títol de ...  
EXPOSE: que desitge participar en el Curs Regular per a la Formació d'Infermers/es d'Empresa, organitzat per l'Institut Valencià d'Estudis en Salut Pública (Conselleria de Sanitat i Consum), que se celebrarà a Alacant, i que accepte totes i cada una de les condicions expressades en les bases de la resolució de la Conselleria de Sanitat i Consum que el convoca.  
SOL·LICITE que s'admeta aquesta sol·licitud i la documentació adjunta a fi de prendre part en el curs indicat.  
...... , ... de ...... de 1996  
(Data i signatura)  
Coordinació de l'Institut Valencià d'Estudis en Salut Pública  
C/ Juan de Garay, 21, 46637 València  
ANNEX II  
Curs Regular per a la Formació d'Infermers  
i Infermeres d'Empresa  
 Punts  
 Auto- Compro-  
Barem avaluació provació  
   
1. Barem de mèrits acadèmics.  
Qualificació per expedient acadèmic:  
- Excel·lent amb  
 matrícula d'honor 2,00 ... ...  
- Excel·lent 1,00 ... ...  
- Notable 0,50 ... ...  
- Nota mitjana: ... ...  
(Suma qualificacions/assignatures computables)  
2. Mèrits professionals en salut laboral:  
- Cursos en salut laboral  
 d'un mínim de 10 hores  
 (màxim 2 punts):  
 0,20 punts cada 10 hores ... ...  
- Treballs científics en salut laboral  
 (màxim 3 punts): 0 a 1 per treball ... ...  
- Serveis prestats en salut laboral  
 (màxim 4 punts): 0,10 per mes ... ...  
3. Total ... ...